Enureesi raviga alustatakse 5.-6. eluaastast. Tähtis on lapse valmidus ja soov olla kaasatud raviprotsessi. Aktiivses ravis kasutatakse kas alarmaparaati, ravimit või kombineeritud ravi. Alustuseks tuleb külastada perearsti. Viimane võib anda saatekirja lastearstile. Inkotuba pakub tasuta nõustamisteenust järgmises.
#000001
Alarmaparaadi kasutajatest ca 50-75% jääb kuivaks ja see toimib järgmisel põhimõttel: seade koosneb alarmist ja sensorist, mis on omavahel juhtmega ühendatud. Alarmi saab kinnitada pidžaama või särgi krae külge või õlale (kõrva ligidale, et laps signaali kuuleks). Sensor on klambri kujuga, mis võimaldab seda mugavalt lapse pidžaama või aluspükste külge kinnitada.
#000002
Juba vähene hulk niiskust aluspesus, mille külge sensor on kinnitatud, paneb alarmi tööle, laps ärkab ja õpib tasapisi voodit mitte märgama, vaid pissile küsima või ise pissile minema.
#000003
Süsteemi põhimõte on kuivaks õpetamine refleksi väljakujundamise kaudu. Alguses tuleb last WC-sse aidata, sest ta on ärganult segaduses, mida tirisemine tähendab. Alarmaparaadi “kõrvaltoimeks” on teiste laste häirimine, kui magatakse ühes toas. Aparaat on äärmiselt tundlik, hakkab helisema juba esimeste pissitilkadega ja võib ka tugeva higistamise korral lärmi teha.
#000004
Alarmpüksid võetakse kasutusele alates 6. eluaastast. Refleksi väljakujunemine võtab aega, et kuiv magamine kinnistuks. Ravi tulemuslikkust hinnatakse esmakordselt 4 nädala pärast. Üle 4 kuu ei ole aparaati soovitatav järjest kasutada. Alarmiaparaat sobib paremini sageli voodit märgavatele ja väikese põiemahuga lastele kuuendast-seitsmendast eluaastast.
#000005
Soovitus: püüdke võimalikult palju last kaasata tegevustesse nt alarmaparaadi helina valimine, millised voodit kaitsvad aluslinad on kõige mugavamad jmt.
#000006
Enureesi saab ravida ka tablettidega. Neid kasutatakse tavaliselt siis, kui aparaatravi ei ole edukas või ei sobi. Samuti juhtudel, kui minnakse kodust ära külla, laagrisse, vms. Tablettravi määrab arst.
#000007
Tänapäeval on müügil mitmeid voodit kaitsvaid aluslinu – kas lihtsalt kilest, osalise või suure imavusega. Vaadake lähemalt veebipoest või külastage lähimat Inkotuba.
#000009
Hea teada ja uriinipidamatuse artiklid
#000012